**Rondel de Octombrie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Octombrie

Cad frunzele îngălbenite, la pământ

Şi-s triste ramurile care le-au purtat

Ca omu-ntocmai când s-a dezbrăcat,

La adierea rece, - a suflului de vânt.

Nu mai adăpostesc al păsărilor cânt,

În trilurile lor de dimineaţă aşteptat;

Cad frunzele îngălbenite, la pământ,

Şi-s triste ramurile care le-au purtat.

Şi-a dezbrăcat natura, al ei veşmânt,

Căci o obligă timpul rece, neîncetat

Să fie gata, pentru timpul de iernat,

Ce se vede zilnic în rafalele de vânt.

Cad frunzele îngălbenite, la pământ,

Şi-s triste ramurile care le-au purtat!

Flavius Laurian Duverna